
Na temelju članka 35.b Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 –pročišćeni tekst i 123/17) i članka 48. Statuta Općine Privlaka („Službeni glasnik Zadarske županije“ broj 05/18),  načelnik Općine Privlaka podnosi Općinskom vijeću sljedeće

IZVJEŠĆE

O RADU NAČELNIKA OPĆINE PRIVLAKE
ZA RAZDOBLJE OD 01.01.2019. – 31.12.2019.
U izvještajnom razdoblju od 01.01.2019. do 31.12.2019. godine održano je devet sjednica Općinskog vijeća Općine Privlaka kako slijedi: 
· 18. sjednica OV održana 22. siječnja 2019. g. – sa 8 točaka dnevnog reda 

· 19. sjednica OV održana 21. veljače 2019.g. – sa 3 točke dnevnog reda
· 20. sjednica OV održana 17. travnja 2019.g. – sa 14 točaka dnevnog reda
· 21. sjednica OV održana 27. svibnja 2019.g.- sa 13 točaka dnevnog reda
· 22. sjednica OV održana dana 1. kolovoza 2019.g.- sa 4 točaka dnevnog reda 

· 23. sjednica OV održana dana 27. kolovoza 2019.g.- sa 2 točke dnevnog reda 

· 24. sjednica OV održana dana 12. rujna 2019.g.- sa 1 točkom dnevnog reda 

· 25. sjednica OV održana dana 31. listopada 2019.g.- sa 12 točaka dnevnog reda 

· 26. sjednica OV održana dana 10. prosinca 2019.g.- sa 15 točaka dnevnog reda.
Na sjednicama su raspravljane 72 točke dnevnog reda te su između ostalog doneseni nova Odluka o komunalnoj naknadi, Odluka o komunalnom doprinosu, Odluka o komunalnom redu, III. Izmjene i dopune PPU Općine Privlaka, Urbanistički plan uređenja zone rekreacijske namjene „Sabunike šumica“, Odluka o izradi UPU Luka Loznica, Prve i druge izmjene i dopune Proračuna Općine Privlaka za 2019. godinu zajedno sa izmjenama Programa koji se donose istodobno s Proračunom odnosno njegovim izmjenama i Proračun Općine Privlaka za 2020.g. i projekcija za 2021. i 2022.g. sa pratećim Programima za 2020.g.
Socijalna skrb, predškolski odgoj, školstvo i udruge 
Građanima slabijeg imovinskog i zdravstvenog stanja kao i korisnicima zajamčene minimalne naknade  (ZMN) pružene su jednokratne novčane pomoći ili drugi odgovarajući oblik pomoći (pomoć za ogrjev za 3 korisnika ZMN ).
Povodom božićnih blagdana dodijeljene su božićnice korisnicima Zajamčene minimalne naknade i umirovljenicima starijima od 65 godina koji imaju prebivalište na području Općine Privlaka u iznosu od 1.000,00 kuna. 
Općina Privlaka financirala je radne bilježnice, radni materijal za tehničku kulturu i likovne mape za učenike I.-VIII.razreda Osnovne škole Privlaka koji imaju prebivalište na području Općine Privlaka za školsku godinu 2019./2020. godinu, te su tako, s obzirom da je Ministarstvo znanosti i obrazovanja preuzelo na sebe financiranje udžbenika, za tekuću školsku godinu za sve naše učenike knjige i radne bilježnice bile besplatne.

Učenicima srednjih škola sufinancirana je nabava školskih udžbenika iznosu od 500,00 kn po učeniku.
Pravo na nastavak primanja stipendije steklo je 12 redovnih studenata, a 9 novih redovnih studenata steklo je pravo na primanje stipendije u iznosu od 600,00 kuna.
U izvještajnom razdoblju rođeno je 18 djece te su roditelji dobili jednokratnu novčanu pomoć za djecu (2 pomoći za prvorođeno, 9 pomoći za drugorođeno, 6 pomoći za trećerođeno dijete i pomoć za četvrtorođeno). 
Nastavljeno je sufinanciranje posebnog programa predškolskog odgoja i obrazovanja u zdravstvenim ustanovama koje provode posebni program predškolskog odgoja i obrazovanja za djecu s teškoćama u razvoju za jedno dijete. 
U navedenom razdoblju donesena je Odluka o sufinanciranju troškova prijevoza za učenike srednjih škola s područja Općine u iznosu 10 % mjesečne karte za relaciju Privlaka-Zadar. 
Također, Osnovnoj školi Privlaka isplaćena je krajem godine tekuća donacija u iznosu od 20.000,00 kuna za pomoć u podmirenju troškova nastalih u 2019.g. 
Proveden je Javni poziv za sufinanciranje programa koje provode udruge na području Općine Privlaka te će Općina Privlaka financirati programe, projekte i manifestacije udruga koje su se prijavile na Javni poziv sukladno prijavama. 
Projekti
· Dječje igralište Sabunike (Izgradnja suvremenog dječjeg igrališta u predjelu Sabunike, uz mjesnu plažu, izgradnja ograde oko igrališta, postavljanje adekvatnog poda i podloge, uređenje staza oko i unutar igrališta, osiguravanje pristupa i korištenja osobama s invaliditetom te djeci s posebnim potrebama, montaža igraćih sprava te klupica i koševa za otpatke) – Lag Mareta Odluka o odabiru projekta – dodijeljeni iznos potpore 296.500,00 kn - odabran izvođač radova Studio projekt d.o.o.
· Izrađena projektna dokumentacija za izgradnju dječjeg vrtića i predan zahtjev za izdavanje građevinske dozvole
Održavanje komunalne infrastrukture 
Iz programa održavanja komunalne infrastrukture nastavljeni su radovi odvodnje atmosferskih voda i pročišćavanje otpadnih voda, održavanja čistoće, održavanja javnih površina, održavanja nerazvrstanih cesta i nogostupa (asfaltirane dvije ulice – Ulica Marka Pola i Put Sv. Nikole), održavanja javne rasvjete (modernizirana javna rasvjeta sukladno programu, zamijenjene dotrajale svjetiljke - Irene, izmijenjene elektroinstalacije i oprema na igralištu Sabunike), deratizacije i dezinsekcije (tijekom ljetnih mjeseci izvršene su 3 adulticidne dezinsekcije i deratizacija u više navrata), održavanja vodovodne mreže (vodovodna mreža u Put Skoblara, Marka Pola, Put Artića, Cvjetna, Put Brtalića, Tina Ujevića), održavanja sportskih objekata (podloga na nogometnom i košarkaškom igralištu na Sabunikama), održavanja luka i obalnog pojasa (saniran mul u Punti kroz dvije faze radova).
Nabava 
-Postupci jednostavne nabave procijenjene vrijednosti veće od 70.000,00 kuna bez PDV-a 
· Postupak jednostavne nabave sanacije lučice Punta - sklopljen ugovor sa Hrvačić promet d.o.o. – cijena usluge je 130.000,00 kuna + PDV
· Postupak jednostavne nabave usluge izmjene elektroinstalacija i opreme na nogometnom igralištu Sabunike- sklopljen ugovor sa Kansel d.o.o. – cijena usluge je 147.081,00 kuna + PDV

· Postupak jednostavne nabave usluga uklanjanja plutača i dr s ciljem sanacije obalnog pojasa po Rješenju Lučke kapetanije Zadar – sklopljen ugovor sa Ribarski obrt Nikola Kosanović – cijena usluge je 90.000,00 kuna + PDV

· Postupak jednostavne nabave usluge izrade idejnog rješenja i idejnog projekta uređenja obalnog pojasa Loznica – kao stručno rješenje prethodno potrebno za izradu UPU Luka Loznica – sklopljen ugovor sa Obala d.o.o. Split – cijena usluge je 95.000,00 + PDV

· Postupak jednostavne nabave radova modernizacije javne rasvjete (Put Skoblara, Ulica Marka Pola, Put popove murve, Put popove vlake, Put Sabunika i Put Sebačeva) - sklopljen ugovor sa Kansel d.o.o. – cijena usluge je 452.215,00 kuna + PDV
· Postupak jednostavne nabave robe (svjetiljki za javnu rasvjetu čija je zamjena bila nužno potrebna zbog uništenja postojećih nevremenom koje je pogodilo mjesto krajem veljače 2019.g.) – sklopljen ugovor sa Pat promet d.o.o. – cijena robe je 189.880,00 + PDV

· Postupak jednostavne nabave asfalterskih i drugih radova na nogometnom i košarkaškom igralištu Sabunike - sklopljen ugovor sa Cestogradnja d.o.o. – cijena radova 270.611,50 kn + PDV 
· Postupak jednostavne nabave kiparsko umjetničkih usluga –sklopljen ugovor sa akademskim kiparom Igorom Maštruko –za autorsko djelo ugovoren je iznos od 111.000,00 kuna
· Postupak jednostavne nabave usluge lijevanja kiparske skulpture u bronci – skopljen ugovor sa Ljevaonicom umjetnina ALU d.o.o. –cijena usluge 122.100,00 kuna + PDV
· Postupak jednostavne nabave usluge izrade Urbanističkog plana uređenja „Luka Loznica“ – sklopljen ugovor sa Uredom ovlaštenog arhitekta Nebojša Vejmelka, d.i.a.- cijena usluge 80.000,00 kuna + PDV
· Postupak jednostavne nabave modernizacije nerazvrstanih cesta-asfaltiranje ulice Marka Pola i Sv. Nikole- sklopljen ugovor sa Cestogradnja d.o.o. – cijena radova 155.439,00 kn + PDV 
· Postupak jednostavne nabave projekta regulacije prometa –sklopljen ugovor sa Sveučilištem u Zagrebu, Prometnim fakultetom- cijena usluge 108.000,00 kuna + PDV
-Postupci jednostavne nabave procijenjene vrijednosti manje od 70.000,00 kuna bez PDV-a 
· Postupak jednostavne nabave usluga dezinsekcije i deratizacije – narudžbenica i ugovor sa Pecto d.o.o.- cijena usluge 40.000,00 kuna + PDV

· Postupak jednostavne nabave usluga provedbe energetskog pregleda javne rasvjete – narudžbenica i ugovor sa Lunes Adria d.o.o. –cijena usluge je 62.500,00 + PDV

· Postupak jednostavne nabave sanacije lučice Punta II faza (uređenje sunčališta) - sklopljen ugovor sa Hrvačić promet d.o.o. – cijena usluge je 52.000,00 kuna + PDV
· Postupak jednostavne nabave automobila Škoda Jeti Ambition 1.2. TSI Ambition- cijena 60.000,00 kuna

· Postupak jednostavne nabave geodetskih usluga izrade geodetskih elaborata nerazvrstanih cesta radi donošenja Odluke o nerazvrstanim cestama (projekt aglomeracija Nin-Privlaka-Vrsi) – sklopljen ugovor sa Navigator d.o.o.- cijena usluge je 49.000,00 + PDV
Raspolaganje nekretninama 

Osim prodaje nekretnina odnosno suvlasničkih dijelova na nekretninama za što je Općinsko vijeće donijelo odluke o prodaji odnosno odabiru najpovoljnije ponude, raspisan je javni natječaj za poslovni prostor na čest.zem. 2644/1 i 2644/2, k.o. Privlaka, na adresi Trg Kolište 1 te je izabran najpovoljniji ponuditelj koji je uložio u prostor koji je predmet zakupa sukladno uvjetima natječaja i troškovniku rekonstrukcije izrađenom po stalnom sudskom vještaku Draženu Kneževiću.
Donesena je Odluka o kupnji dijela čest.zem. 1660 i 1659 k.o. Privlaka, poljoprivrednog zemljišta u blizini Sv. Vida, radi osnivanja pristupnog puta sa ceste D306 do bunara Sokolar te je izrađen procjembeni elaborat prema kojem prometno-tržišna vrijednost nekretnina iznosi 30,38 eura/m² i geodetski elaborat koji je predan na provedbu.
Prostorno planiranje
Donesene III izmjene i dopune PPU Općine Privlaka.
Donesen Urbanistički plan uređenja zone rekreacijske namjene „Sabunike šumica“.
U tijeku je izrada Urbanističkog plana uređenja „Luka Loznica“. 
ZAKLJUČAK

Sve postignuto u izvještajnom razdoblju rezultat je zajedničkog rada općinskog načelnika, Općinskog vijeća Općine Privlaka i Jedinstvenog upravnog odjela s ciljem da se realizira svaka ideja koja će dovesti do poboljšanja života u Općini Privlaka. 
Načelnik
Gašpar Begonja, dipl.ing.
